"Шаңырақ ісі" бойынша сотталған азамат бостандыққа шықты
""Шаңырақ ісі" бойынша сотталған азамат бостандыққа шықты" | "https://abai.kz/post/156017"
TITLE: "Шаңырақ ісі" бойынша сотталған азамат бостандыққа шықты
URL: https://abai.kz/post/156017
META: ""Шаңырақ ісі" бойынша сотталған азамат бостандыққа шықты" | "https://abai.kz/post/156017"
DATE: 19.08.2022
AUTHOR(s): Abai.kz
TOTAL WORDS: 100
TEXT: Шаңырақ оқиғасына байланысты 20 жылға сотталған Құрманғазы Өтегенов бостандыққа шықты. Өтегенов 2006 жылғы оқиғалардан кейін, әуелі 16 жылға сотталды. 2013 жылы оған "түрме әкімшілігінің заңды талаптарына бағынбау" деген айып тағылып қамау мерзімі  тағы екі жарым жылға созылды. Естеріңізге сала кетейік, 2006 жылғы 14 шілдеде Шаңырақ ауылы тұрғындары мен полиция арасында қақтығыс болды. Алматы полициясы арнайы жасақпен бірге жиналған қауымды таратпақ болғанда, полиция қызметкерлерінің бірі Әсет Бейсенов тірідей өртеніп кетті. Өтегеновтен басқа "Шаңырақ ісі" бойынша белгілі диссидент ақын, саяси белсенді Арон Атабек сотталып, 2021 жылдың күзінде бостандыққа шыққан болатын. Өкінішке орай, белсендінің денсаулығы нашарлап, 24 қарашада 69 жасында қайтыс болды. Abai.kz
